**Vakok és Gyengénlátók Közép-Magyarországi**

**Regionális Egyesülete (VGYKE)**

**KÖZHASZNÚSÁGI SZAKMAI BESZÁMOLÓ**

*2024. január 1. - december 31.*

**Tartalomjegyzék**

[I. MŰKÖDÉS ÉS OPERATÍV ÜGYEK 2](#_Toc191555682)

[I.1. A szervezet 2](#_Toc191555683)

[I.2. Forrásteremtés 3](#_Toc191555684)

[I.3. Humánerőforrás 3](#_Toc191555685)

[II. ÉRDEKVÉDELMI TEVÉKENYSÉG 4](#_Toc191555686)

[II.1. Tájékoztatás, kommunikáció, kapcsolatépítés 4](#_Toc191555687)

[II.1.1 Facebook oldalaink, YouTube-csatornánk, marketing tevékenységünk 5](#_Toc191555688)

[II.2. Látássérült személyek általános érdekképviselete 7](#_Toc191555689)

[II.3. Akadálymentesítési tanácsadás és egyéb kapcsolódó tevékenységek 7](#_Toc191555690)

[III. SZOLGÁLTATÁSOK 7](#_Toc191555691)

[III.1. Ügyfélszolgálat 7](#_Toc191555692)

[III.2. Louis Braille Támogató Szolgálat 8](#_Toc191555693)

[III.3. IT okoseszköz-oktatás 9](#_Toc191555694)

[III.4. Láthatár Segédeszköz Bolt 9](#_Toc191555695)

[III.5. Frissítő, gyógy-, nyirok- és talpmasszázs szolgáltatás 10](#_Toc191555696)

[IV. A „KÖZÖSSÉG LÁMPÁSAI" MENTORI HÁLÓZAT 12](#_Toc191555697)

[IV.1. Személyes és online klubnapok 13](#_Toc191555698)

[IV.2. Szabadidős programok 15](#_Toc191555699)

[IV.3. Szemléletformálás 19](#_Toc191555700)

# MŰKÖDÉS ÉS OPERATÍV ÜGYEK

## A szervezet

Egyesületünk 2024-ben két közgyűlést tartott.

Az első 2024. május 28-án került megrendezésre a Zuglói Civilházban (1144 Bp. Csertő park 12.). A közgyűlésen a megjelentek elfogadták a Felügyelőbizottság 2023. évi beszámolóját, a VGYKE 2023. évi közhasznúsági jelentését, a 2025. évi tagdíj összegét, valamint a 2024. október 26-án tartott tisztújító közgyűlés jelölő bizottságának tagjait.

2024-ben a második közgyűlést a VGYKE 2024. október 26-án tartotta, amely egy tisztújító közgyűlés volt. A helyszín az MVGYOSZ székháza volt. Ennek keretében megválasztásra került a következő öt évre az egyesület vezetősége. Fodor Ágnes és Mészáros Ágnes újabb ciklusukat kezdhették meg mint elnök és alelnök. A közgyűlés elnökségi tagnak választotta Balázs, Gábort, Vass Ádám Patrikot és Loboda Márkot. Elnökségi póttag lett Kiss János Ferenc és Paróczai Gergely. A Felügyelőbizottságot Almádi Krisztina Éva, Bodáné Ágoston Mária Emőke és Gyarmati Enikő fogja alkotni.

A harmadik leglényegesebb eseményünk az évben az MVGYOSZ székházában 2024. december 6-án megtartott, az egyesületünk fennállásának 20. évfordulója alkalmából szervezett születésnapi rendezvény volt. Az ünnepségre – tagságunk mellett, VIP vendégként – meghívtuk a legjelentősebb együttműködő partnerszervezeteink képviselőit. Az esemény hangulatát emelték énekes sztárvendég előadóink, Agárdi Szilvia és László Attila.

A VGYKE dolgozói létszáma 2024. végén 88 fő, ebből mmk-s dolgozó 80 fő, az mmk-s dolgozókból látássérült 57 fő, egyéb megváltozott munkaképességű pedig 23 fő volt.

Regisztrált tagjaink száma 2024. év végén 1536 fő, a 18 éven aluliak száma 127 fő, az újonnan belépők száma 85 fő volt.

A Felügyelőbizottság által ellenőrzött munkát Fodor Ágnes elnök, Mészáros Ágnes alelnök és az elnökségi tagok közösen, zavartalanul és kiegyensúlyozottan végezték.

A 2024-es évben továbbra is megmaradt a rezsiemelkedés okozta nehézség, mely természetesen hatással volt egyesületünk működésére és szolgáltatásaink szervezésére is. Néhány kollégánk home-office munkavégzésben folytatta továbbra is munkáját, így a korábban megszerzett rutinnál maradtunk. Több szolgáltatásunknál megtartottuk az online működési formát is, immár nem a koronavírus okozta korlátozások miatt, hanem a magas rezsiköltségek okán. 2024 bebizonyította, hogy az ügyfélszolgálatunk és a Láthatár Boltunk 2023-as összeköltöztetése jó döntés volt. Tagjaink szívesen veszik és már hozzászoktak, hogy a kettő az egyben szolgáltatást egy helyszínen tudják igénybe venni. Továbbra is komoly odafigyelést és egyeztetést jelentett a vezetőknek a csoportok munkájának összehangolása és a változó igényekre való azonnali reagálás, a partnerekkel való kapcsolattartás. Minden szolgáltatásunk egész évben folyamatosan elérhető volt. A kollégák maximális lelkiismeretességgel és felkészültséggel végezték munkájukat és fogadták az ügyfeleink megkereséseit.

## Forrásteremtés

Egyesületünket, mint védett munkáltatót, a megváltozott munkaképességű emberek foglalkoztatása miatt állami bértámogatás illeti meg. A civil szervezeteknek kiírt pályázati lehetőségek és vissza nem térített támogatások, működési és program támogatások, valamint ezek igénybevétele és teljesítése is gyarapítja forrásainkat.

A Magyar Vakok és Gyengénlátók Országos Szövetsége (MVGYOSZ) mind a 21 tagegyesületét támogatja. A támogatás egy komoly, teljesítményalapú pontrendszerhez kapcsolódik, minél több pontot teljesítenek a tagegyesületek, annál nagyobb a pénzügyi támogatottságuk. Egyesületünk ahogy korábban, úgy a tárgyévben is minőségi munkát végzett és a tagegyesületek között a legmagasabb pontszámot érte el, így a támogatottságunk is a legmagasabb volt. Ez a támogatás számottevően erősíti érdekképviseleti, ügyfélszolgálati tevékenységünk, számos szakmai szolgáltatásunk és programunk működésének alapját.

Egyesületünk 2024-ben is határidőben és pontosan – a megfelelő pénzügyi és szakmai beszámolók leadásával – elszámolt valamennyi lejáró pályázati támogatással oly módon, ahogy azt a pályáztató megkövetelte.

Mint minden évben, így 2024-ben is a rehabilitációs bértámogatás és a támogató szolgálatunk számára nyújtott állami támogatás jelentette a túlélés lehetőségét, a fő bevételi forrást. Ez utóbbi biztosította számunkra, hogy Budapest területén képesek voltunk fenntartani személyi segítő és szállító szolgáltatásunkat.

Egyesületünk 39 nyertes pályázattal és a pályázatban leírtak megfelelő megvalósításával büszkélkedhet.

Eredményes pályázó és projektszervezet vagyunk, ezt bizonyítja, hogy több szolgáltatásunk a nehézségek ellenére is jól működik. Gyógy- és nyirokmasszázs-szolgáltatásunk továbbra is húzó ágazat maradt, Láthatár Segédeszköz boltunk és webáruházunk évről évre fejlődést mutat, áruválasztéka és a vásárlók száma folyamatosan növekedett.

Előző évben sikerült egy újabb akkreditációs minősítést elérnünk, így egyesületünk bekerült a foglalkozási rehabilitációs szolgáltatók körébe.

2024-ben az SZJA 1%-ából 1.206.366 forint folyt be, melyet az elnökség által hozott döntés értelmében használtunk fel.

## Humánerőforrás

A 2024-es évre 75 fő megváltozott munkaképességű dolgozó foglalkoztatására adtuk be igényünket, januártól a végleges támogatást ugyanennyi főre kaptuk meg. Munkavállalóink statisztikai állományi létszáma a múlt évben 84 fő körül mozgott.

Az alábbi pozíciókban alkalmaztunk munkavállalókat: közösségi civilszervező, közösségépítő, operatív vezető, kistérségi vezető, érdekképviseleti vezető, szociális munkás, gyógymasszőr, pszichológus, bolti eladó, irodai ügyintéző, ügyfélszolgálati munkatárs, adminisztrátor, informatikus, rendszergazda, online marketing- és kommunikációs munkatárs, könyvelő, munkaügyi adminisztrátor, pénzügyi-számviteli adminisztrátor, általános adminisztrátor, terápiás munkatárs, gondozó.

Fontos célnak tartjuk, hogy a szervezetnél dolgozó megváltozott munkaképességű személyek rehabilitációjának szintjét megőrizzük és lehetőség szerint folyamatosan fejlesszük.

Budapesti vezetőinknek kéthetente tartottunk operatív vezetői értekezletet, ahol az aktuálisan folyó munkáról, az esetleges problémákról, valamint a megoldás lehetőségét is feltáró teendőkről beszéltünk. A különböző munkacsoportok dolgozóinak havi rendszerességgel szakmai team-eket, workshopokat tartottunk, vegyes (online és személyes) formában is. Ezeknek célja egy-egy felmerülő belső probléma vagy kérdés megoldása, csapatban való kidolgozása volt. Ilyenkor egy témát vagy témakört **vitattunk meg. A**z interaktív műhelymunkának pedig az lett az eredménye, hogy a felszínre kerülő problémák, kisebb feszültségek jórészt megszűntek és tovább folytatódhatott az eredményes munka.

A dolgozók belső fejlesztése is fontos számunkra. Célunk a vezetőség, a munkatársak és a közösségi mentorok szakmai kompetenciáinak folyamatos fejlesztése volt.

# ÉRDEKVÉDELMI TEVÉKENYSÉG

## Tájékoztatás, kommunikáció, kapcsolatépítés

Részvételünk szakmai konferenciákon, eseményeken célratörő, tudatos és gyakori. Egyesületünk 2024-ben 92 alkalommal vett részt állami, önkormányzati, civil szervezet és intézmény által rendezett szakmai konferencián és eseményen. Az online konferenciákon előadásokkal és hozzászólásokkal képviseltük a látássérült emberek szempontjait és érdekeit. Munkatársaink több mint 80 partnerszervezettel tartottak kapcsolatot az év során, köztük látássérültek érdekvédelmi szervezeteivel, őket segítő alapítványokkal, iskolákkal és speciális intézményekkel, más civil szervezetekkel stb.

Az akadálymentesített, tartalmilag és formailag megújult honlapunkon naprakész információkat nyújtottunk igen széles palettán mozgó szolgáltatásainkról. Naponta frissülő hírekkel, hirdetményekkel szolgáltuk ki olvasóinkat. Honlapjainkat továbbra is megváltozott munkaképességű kollégák gondozzák.

*Honlapjaink adatai:*

vgyke.com

látogatottság száma: 511 504

láthatárbolt.com

látogatottság száma: 200 424

Hírleveleink gyakran megjelennek, és nagy olvasóközönséggel rendelkeznek.

A VGYKE Hírlevelét hetente, a Láthatárbolt Hírlevelét, amelyben akciós termékeket hirdetünk, havonta egyszer jelentetjük meg. 2024-ben e két hírlevél összesen 71 alkalommal jelent meg. Ezek olvasótábora 1216 főre nőtt.

E csatornákon keresztül folyamatosan tájékoztattunk minden érdeklődőt egyesületünk programjairól. Megjelentettünk pályázati lehetőségeket és tájékoztató anyagokat, felhívásokat más szervezetektől, köztük a Magyar Vakok és Gyengénlátók Országos Szövetségétől (MVGYOSZ) is.

A sajtómegjelenést fontosnak tartjuk: interjúkon vettünk részt, közleményeket adtunk ki. Kiterjedt sajtókapcsolatot ápoltunk kerületi és országos szinten. Szolgáltatásainkról és tevékenységeinkről egyaránt jelentek meg cikkek, riportok, a nyomtatott és online sajtóban gyakran szerepelt egyesületünk, de nemegyszer televízió csatornák magazin műsoraiban is. Az előző évben összesen 124 cikk, riport, tudósítás vagy közlemény jelent meg egyesületünkről, amely hírt adott munkánkról vagy az éppen aktuális tevékenységünkről, programunkról a sajtóorgánumok felületén.

### Facebook oldalaink, YouTube-csatornánk, marketing tevékenységünk

Egyesületünk központi Facebook-oldala mellett – amelyet VGYKE néven találunk meg – külön-külön Facebook-oldalakat működtettek a VGYKE csoportjai és közösségei, bővítve ezzel a rólunk szóló információk, tudósítások körét.

Facebook-csoportjaink, oldalaink száma 27.

2015 óta működtetünk saját, hivatalos YouTube-csatornát, azóta a feltöltött tartalmak száma alaposan megnőtt, míg 2023-ban a feltöltött saját tartalmak száma 173 volt, 2024-ben már 184 feltöltött videó készült. Legnagyobb részüket a kerületi lámpás klubok feltöltései jelentették, utána pedig a sajtómegjelenéseink következtek, de készültek sorozatok is.

A megtekintések száma 17974 volt, 2024-ben 71 új feliratkozó tűnt fel, és összesen 458 feliratkozóval zártuk az évet.

A YouTube csatorna linkje:

<https://www.youtube.com/channel/UCVho8YjI8Jep3xok3rnshKw>

Saját gyártású sorozatok és adataik:

1. Info kisOKOS podcast-sorozat

Feltöltött részek száma: 6

Megtekintések száma összesen: 557 megtekintés

Lejátszási lista linkje:

<https://www.youtube.com/playlist?list=PL5vs_SU5rzYpdH1EhLYOcUVV4-RZycqbR>

2. Zéró látás, színes hétköznapok

Feltöltött részek száma: 4

Megtekintések száma összesen: 651 megtekintés

Lejátszási lista linkje:

<https://www.youtube.com/playlist?list=PL5vs_SU5rzYow12PI-sJfWFUT4c2ZXlZF>

3. Visus light, a nagybetűs élet

Feltöltött részek száma: 4

Megtekintések száma összesen: 517 megtekintés

Lejátszási lista linkje:

<https://www.youtube.com/playlist?list=PL5vs_SU5rzYpXFot4hJw5VhVMaA6bBEJa>

4. Közösségi programok 2024 / Balázs Zsanett riportjai

Feltöltött részek száma: 8

Megtekintések száma összesen: 240 megtekintés

Lejátszási lista linkje:

<https://www.youtube.com/playlist?list=PL5vs_SU5rzYp644NhoPt0zZB7EUrrbADj>

5. Vendégségben klubjainkon 2024 / Rátóti Krisztina riportjai

Feltöltött részek száma: 6

Megtekintések száma összesen: 256 megtekintés

Lejátszási lista linkje:

<https://www.youtube.com/playlist?list=PL5vs_SU5rzYobY6TGyzMUXIEgh9gJRGUU>

A saját gyártású sorozatok megtekintése szép számokat hozott: 2221 megtekintés volt.

Az arányokat nézve a legnézettebb a Zéró látás és a Visus light szemléletformáló sorozatok voltak.

A 2024-ben feltöltött tartalmak közül a legnézettebb:

Gyermekvállalás látássérültként – a pesterzsébeti és soroksári Lámpás klub januári online klubja 1452 megtekintéssel

**Ezeken kívül:**

16 TV-riport (1141 megtekintés)

Lejátszási lista linkje:

<https://www.youtube.com/playlist?list=PL5vs_SU5rzYpkC0kahsOtTIpioYOQnC1L>

1 Esélyegyenlőségi Magazin (38 megtekintés)

Lejátszási lista linkje:

<https://www.youtube.com/playlist?list=PL5vs_SU5rzYrjKEo865EzyMU9ZWTEzpw7>

145 online klub (6036 megtekintés)

Lejátszási lista linkje:

<https://www.youtube.com/playlist?list=PL5vs_SU5rzYrxkm0Yo0WE5H3CQ1dHaPpe>

A VGYKE születésnapi visszatekintő audionarrált videója (174 megtekintés)

Lejátszás linkje:

<https://youtu.be/gbyQdx8lQ4I>

## Látássérült személyek általános érdekképviselete

Érdekvédelmi tevékenységünk legfontosabb és leghangsúlyosabb része a főváros és kerületei, illetve a régió nagyobb településein folyó döntéshozatali folyamatok állandó figyelemmel kísérése, szükség esetén az azzal kapcsolatos véleménynyilvánítás. Kiemelten Budapest Főpolgármesteri Hivatalával, valamint a II., III., IV., VI., VII., VIII., IX., X., XI., XII., XIII., XIV., XVI., XVII., XVIII., XIX., XX., XXI. kerületek önkormányzataival ápolunk szoros kapcsolatot.

A felsorolt kerületek civil eseményein, civil fórumain és civil kerekasztalain, az idősügyi fórumokon, a szociális kerekasztalokon minden esetben részt vett az egyesület elnöke vagy alelnöke.

## Akadálymentesítési tanácsadás és egyéb kapcsolódó tevékenységek

A VGYKE előző évben a BKK Budapesti Mobilitási témacsoport ülésein részt vett, így számos fővárosi közlekedési csomópont akadálymentesítési, tervezési munkálatainak véleményezésébe és tesztelésébe kapcsolódott be. Részt vettünk a témában indított online megbeszéléseken.

A BKK több projektjében együttműködünk (Danova, egyéb kérdőíves felmérések). A főváros települési tervének hosszútávú tervezése is megkezdődött, melybe bekapcsolódtunk. Minden fővárosi egyeztetésen ott vagyunk a témában. Mindösszesen 28 egyeztetésen vettünk részt.

# SZOLGÁLTATÁSOK

## Ügyfélszolgálat

2024-ben személyesen, telefonon, illetve e-mailben és online formában összesen 10446 alkalommal nyújtottunk segítséget, tartottunk tanácsadást ügyfeleinknek.

Tavaly is legfontosabb tennivalónknak tekintettük a látássérült ügyfeleink megkereséseinek, problémáinak kezelését, teljes körű kiszolgálását, amely heti 40 órában, személyes ügyfélfogadással valósult meg, több tématerületen, a VGYKE Szugló utcai Regionális Központjában. Számos területen nyújtottunk információkat, beleértve a szociális juttatások, kedvezmények és különböző lehetőségek körét. Emellett tájékoztatást adtunk pályázatokról, szabadidős és kulturális programokról, képzési lehetőségekről, valamint adatlapok beszerzéséről és kitöltéséről is.

71 elektronikus hírlevelet szerkesztettünk és jelenítettünk meg, segítve a könnyebb információhoz jutást és tájékoztatást.

Pályázatokat fogadtunk be és kezeltünk:

- 24 db – Péntek Lajos Alapítvány

- 61 db – VICTORIA A GYERMEKEKÉRT Egészségvédelmi Közhasznú Alapítvány

Összesen 85 pályázattal dolgoztunk

Helyszínre történő kitelepülésekkel is könnyítjük szolgáltatásaink elérését. 10 külső helyszínre települtünk ki, megkönnyítve tagjaink számára a személyes elérésünket.

Egyesületünk kiemelten foglalkozott a fiatal látássérültek megszólításával és érdekeivel. 2024-ben 127 fő 18 év alatti személy volt tagja egyesületünknek, számuk szerencsére folyamatosan növekszik, ahogy a VGYKE taglétszáma is, amely a tavalyi évben 85 fő új taggal bővült.

2024 szeptemberében elindítottuk az elektronikus tagfelvételi rendszerünket, amely megkönnyítette az akadálymentes ügyintézést és lehetővé tette a látássérült személyek számára az egyszerűbb csatlakozást Egyesületünkhöz.

Láthatár Segédeszköz Boltunk és ügyfélszolgálatunk egységesített nyitvatartással és azonos helyszínen történő elérhetőséggel 2024-ben is hozzásegítette tagjait mindkét szolgáltatás egyidejű eléréséhez.

## Louis Braille Támogató Szolgálat

Az elmúlt évben megközelítőleg 130-150 fő ellátottunk volt.

Az évet 132 fővel zártuk, 98 százalékuk látássérült személy. Az ellátottak száma a korábbi évekhez képest némiképp csökkent elhalálozás, költözés és egyéb okokból kifolyólag mind a szállítás, mind a személyi segítés terén.

A Louis Braille Támogató Szolgálat célja, hogy tevékenységével hozzásegítse a Budapesten lakó, vagy ideiglenes jelleggel itt tartózkodó fogyatékos személyeket a minél önállóbb életvitelhez.

Szolgáltatásaink:

- szállítás

- személyi segítés

- információ nyújtás

- fejlesztő foglalkozások

- mentálhigiénés megtámogatás

Elsődleges feladataink közé tartozott a lakáson kívüli segítés, melynek célja, hogy az egyén számára megkönnyítsük a közszolgáltatásokhoz való eljutást. Lakáson belül speciális segítségnyújtást, gondozást is végeztünk a lehető legnagyobb önállóság megőrzése mellett. Munkatársaink igyekeztek személyre szabott, komplex segítséget nyújtani, ami elősegíti, hogy a fogyatékos emberek családjukban maradhassanak, szükség esetén a családtagokat tehermentesítsék, és előre mozdítsák az önrendelkezésen alapuló, aktív életvitelük kialakítását.

Helyzetünk számokban kifejezve: Támogató szolgálatunknál 11 munkatárs dolgozott, ebből 1 fő szolgálatvezető, 2 fő gépkocsivezető, 4 fő gondozó, 4 fő terápiás munkatárs.

2024-ban összesen 8511,1 feladategységet teljesítettünk

2024. május 1-től a szállítás díja 320 Ft/km tagjainknak, 640 Ft/km a tagsággal nem rendelkezőknek; személyi segítés esetén 900 Ft/óra tagoknak, illetve 1200 Ft/óra annak, aki nem tag. A VGYKE mint fenntartó egyesület saját, fogyatékossággal élő munkatársainak munkavégzéshez szükséges segítés esetén nem számolt fel térítési díjat. Mentálhigiénés tanácsadásunk díja május 1-től 2500 Ft/ óra összegre változott.

**Pszichológiai konzultáció**

Látássérült pszichológus munkatársunk nyújtott egyéni konzultációt tagjainknak: 15 személynek, 225 alkalommal, 250 órában. Emellett csoportos foglalkozásokat tartott: 4 csoportot vezetett, összesen 25 személynek, 13 alkalommal, 26 órában.

## IT okoseszköz-oktatás

2024-ben Lakatos Melitta személyében új oktató érkezett az egyesületünkhöz, aki az IT okoseszköz-oktatást vette át. 14 tanuló vett részt, heti rendszerességgel, online vagy személyesen az órákon, több mint 100 alkalommal. Emellett oktatónk folyamatosan nyújtott segítséget a napi telefonos megkeresések során.

A tanítási folyamat rugalmasan alkalmazkodott minden résztvevő egyedi igényeihez, mindenki saját ütemében és egyéni tematika szerint haladt. Legyen az számítógép vagy mobiltelefon, és azon belül bármelyik rendszer vagy szoftver, oktatónk megtalálta a megfelelő megoldást.

Ezenfelül több oktatójellegű podcast is készült, amelyek kifejezetten a látássérültek számára releváns, aktuális témákat dolgoztak fel vagy mutatták be a legújabb infokommunikációs eszközök használatát.

Az oktatás így nem csak technikai ismeretek átadására szolgált, hanem növelte a látássérült személyek önállóságát és integrációját a digitális világba.

## Láthatár Segédeszköz Bolt

A Láthatár Segédeszköz Bolt 2024-ben is számos területen fejlődött. Célunk az volt, hogy látássérült és látó vásárlóink udvarias, szakszerű és sokoldalú tájékoztatást kapjanak a mindennapjaikat megkönnyítő segédeszközökről, kiegészítő termékekről és a kapcsolódó szolgáltatásokról.

Információt folyamatosan biztosítottunk személyesen, telefonon, e-mailben, Messenger- és chatüzenetekben, valamint a havonta megjelenő elektronikus akciós hírlevelünkben, honlapunkon (lathatarbolt.hu), Facebook, Google és Instagram oldalunkon. Napi szinten frissítettük új és akciós termékeink kínálatát.

**Új mérföldkövek és eredmények**

Jelentős előrelépésként sikerült saját gyártású segédeszközöket bevezetnünk kínálatunkba, és további termékfejlesztések is folyamatban vannak. Termékkínálatunk 90 hazai és 6 külföldi beszállítótól közel 1000-féle árucikket tartalmazott.

Egy sikeres pályázat eredményeként lehetőségünk nyílt 61 db amerikai, Revolution fehérbotot ingyenesen biztosítani látássérült tagjaink számára. Ez a támogatás jelentős segítséget nyújtott azoknak, akiknek szükségük volt egy megbízható, kimagasló minőségű segédeszközre, de anyagi okokból nehezen tudták volna beszerezni.

**Pénzügyi eredményeink**

Bár vásárlóink száma az előző évhez képest nem változott és az eladott áruk mennyisége minimálisan csökkent, mégis kiemelkedő eredményt értünk el. Bevételünk 15%-kal meghaladta az előző év eredményét, ami jelentős fejlődést mutat és azt igazolja, hogy a piaci kihívások ellenére is sikerült növekedést elérni.

**Online jelenlét és webáruház**

Honlapunkat az elmúlt évben több mint 200 000 látogató kereste fel és 1,8 millió alkalommal nyitották meg vagy töltötték le oldalaink valamelyikét. Facebook-oldalunk követőinek száma 870-ről 905-re nőtt. Google-statisztikáink szerint 2024-ben több mint 16 000 alkalommal kerestek rá a Láthatár Segédeszköz Boltra, és eddig 23 felhasználó értékelte munkánkat 5,0 csillagra. Instagram-oldalunk követőtábora 72 fő, és eddig 337 bejegyzést tettünk közzé.

Webáruházunk továbbra is népszerű, de a vásárlók többsége személyesen intézi vásárlásait. Az online rendelések a teljes forgalom egyharmadát tették ki. Megrendeléseink az ország minden pontjáról és több szomszédos országból is érkeztek, amelyeket futárszolgálattal kézbesítettünk. Budapest területén továbbra is ingyenes kiszállítást biztosítottunk.

**Termékbemutatók és közösségi szerepvállalás**

Termékeinket külső helyszínekre is eljuttattuk. A boltban dolgozó látássérült munkatársaink aktívan részt vettek nyílt napok, termékbemutatók és egyéb rendezvények szervezésében, együttműködve a Közösség Lámpásaival, kistérségi szervezetekkel és az MVGYOSZ megyei tagegyesületeivel. Összesen 18 helyszínen tartottunk vásárlással egybekötött termékbemutatót.

Emellett Braille-kiadványokat szerkesztettünk, nyomtattunk és értékesítettünk, egyedi megrendelések teljesítésével is biztosítva ezzel az akadálymentes tartalmak elérhetőségét, népszerűsítését.

2024-ben több száz saját tervezésű, 3D nyomtatással készült terméket gyártottunk, amelyek elsősorban a látássérült emberek mindennapi életét segítik. Ezek a segédeszközök azonban nemcsak az érintettek számára bizonyultak hasznosnak, hanem országszerte iskolákba és könyvtárakba is eljutottak, emellett szemléletformáló előadásokon is kiemelt szerepet kaptak.

**Előretekintés**

A fejlesztések töretlenül folytatódnak! Továbbra is elkötelezetten dolgozunk azon, hogy a Láthatár Segédeszköz Bolt az egyesület meghatározó és sikeres pillére maradjon.

## Frissítő, gyógy-, nyirok- és talpmasszázs szolgáltatás

Masszázsszolgáltatásunk 2024 októberében lett 10 éves. 2014-ben, amikor elindítottuk a szolgáltatást, az első két helyszínünk Budapest XIV. kerületében volt. Aztán évről évre sok változás és növekedés volt megfigyelhető.

Zuglóban három állandó helyszínen dolgozunk, ahol hétköznaponként reggel 8 és 20 óra közötti nyitvatartás mellett fogadjuk a vendégeket. A leggyakrabban látogatott állandó helyszíneink az Örs vezér téri és a Hermina úti Szakorvosi Rendelőintézet voltak. A Szugló utcai irodaház a harmadik állandó helyszínünk a kerületben.

Budapest III. és VII. kerületében egy-egy helyszínen vagyunk jelen állandó jelleggel, a Szent Margit Rendelőintézet – Vörösvári úti Szakrendelőben és a Bischitz Johanna Integrált Humán Idősek Otthona Peterdy utcai telephelyén.

Több külső helyszínen is dolgoztak masszőreink. Több zuglói iskolában, ahol a tanév folyamán a pedagógusokat és az iskola alkalmazottait masszíroztuk. Ezeken a helyszíneken hetente vagy minden második héten van igény masszőrjeinkre. Évek óta partnereink között tudhatjuk a Vakok Általános Iskoláját, a Liszt Ferenc Általános Iskolát és az Álmos vezér úti Általános Iskolát és Gimnáziumot.

Hetente egyszer a Corvin negyedben található mérnöki irodában is masszírozunk.

A tavalyi évben a XIII. kerületi Derűs Szívek Idősek Klubjában is megkezdtük működésünket, ahol kétheti rendszerességgel masszírozták kollégáink az idős korú lakosokat és az ott dolgozókat.

2024-ben 11 masszőrrel dolgoztunk (6 masszőz és 5 masszőr), biztosítva, hogy minden helyszínen megfelelő szolgáltatást tudjunk nyújtani a nagyközönség egészségmegőrzése és a jobb életminőség elősegítése érdekében.

Masszőr kollégáink szakmailag felkészült, nagy tapasztalattal és magas fokú empátiával rendelkező szakemberek. A masszőr – mivel sok esetben nagy szükség van erre – lelki támaszt is nyújt vendégeinknek, odafigyel az egyéni igényekre, és gyakran életmód-, nyújtással kapcsolatos és étkezési tanácsot is ad, mellyel javulhat vendégeink életminősége. Ennek köszönhetően évek óta számos rendszeresen visszatérő vendégünk van.

Továbbra is elérhető és két helyszínen igénybe vehető a talpreflexológia, melynek jótékony hatását egyre többen fedezik fel. Két masszőrünk nyirokmasszázst is végez, amely három helyszínen érhető el és szintén népszerű a nyirokrendszerre gyakorolt pozitív hatásnak köszönhetően.

Az utóbbi években megnőtt az irodai masszázs jelentősége. A munkáltató részére ez olyan hasznos, megtérülő juttatás, amely egyébként minimális szervezést és befektetést igényel. Olyan cégek fektetnek well-being programba, akik hosszú távon számolnak értékes munkavállalóikkal. Az irodai masszázs esetében 15-20 percről beszélünk, ez nem túl nagy kiesés a munkából, viszont az eredmény hatásos, fokozza a koncentráló képességet, a munkakedvet, hatékonyabbá teszi a dolgozót. 2024-ben több ilyen programban vettünk részt és minden alkalommal nagy népszerűségnek örvendett a masszázs. Jártunk Dunakeszin majális keretében, a Dózsa György úton céges egészségnapon masszíroztunk, egy budapesti neves szállodában két alkalommal, Óbudán egy vállalati well-being program keretében és meghívást kaptunk az I. Magyar Testtudat Konferenciára. A programokon összesen 278 vendéget masszíroztunk.

Három civil pályázatot nyújtottunk be, három nyertes pályázatunk lett. Az idősebb korú lakosságnak pályázati forrásokból nyújtunk térítésmentes masszázst. Tapasztaljuk, hogy sokan közülük csak ilyen esetekben tudnak élni a masszázs lehetőségével és nagy örömmel jelentkeznek és veszik igénybe a szolgáltatást. 2024-ben a talpmasszázst is választhatták a pályázat keretében érkező vendégek, így szélesítve a lehetőségeket. Május–júniusban Óbudán, szeptember–október hónapban Terézvárosban, novemberben pedig Erzsébetvárosban nyílt erre lehetőségünk a nyertes pályázat keretében.

2024-ben összesen 6140 vendégünk volt, ebből 4437 vendég a zuglói helyszíneken járt, ez az összes vendégszám 72%-a, tehát igen jelentős a jelenlétünk Zuglóban. A hölgy vendégek száma jóval magasabb, mint ahány férfi veszi igénybe a masszázst, 2024-ben az arány 77–23% volt, még inkább eltolódott az előző évhez képest.

A III. kerülettel évek óta fennálló együttműködésnek köszönhetően 2024-ben meghívást kaptunk a harmadszorra megrendezett, civileknek szóló, térítésmentes Civil Üzleti Iskola 6+1 alkalmas képzésére, melyen a vállalatokkal való együttműködésről, a fenntartható fejlődési célokról, a felelős működésről kaptunk elméleti és gyakorlati képzést, útmutatást. Az elsajátított ismeretek alapján bemutatkozási lehetőséget kaptunk a záró eseményen két másik civil szervezettel együtt, amihez portfóliót is készítettünk. Sok új, használható tudást, nézőpontot ismertünk meg és sikerült együttműködést kialakítani egy óbudai székhelyű vállalattal.

Árainkat igyekszünk a lehetőségekhez mérten differenciáltan meghatározni: kedvezményes áron érhető el a masszázs látássérült tagjainknak, dolgozóinknak, az egészségügyi dolgozóknak abban a három rendelőintézetben, ahol masszírozunk.

A kerületi lakosoknak Zugló Kártyával további 20% engedményt biztosítunk az alapárból.

A masszázshelyszíneken a készpénzes fizetésen kívül átutalással, a Szugló utcai irodánkban bankkártyával és SZÉP kártyával is tudnak fizetni, ezenkívül már 8 egészségpénztár tagjainak tudunk e célra elszámolható számlát kiállítani.

A Zuglói lapokban és az Erzsébetváros újságban volt médiamegjelenésünk, egyéb oldalakon minden friss hírrel, akciókkal népszerűsítjük szolgáltatásunkat.

Egyesületünk masszázskoordinációja és masszőr kollégái csapatként munkálkodnak azon, hogy tegyünk vendégeink egészségéért és minden vendégünk jó érzéssel térhessen vissza hozzánk.

# A „KÖZÖSSÉG LÁMPÁSAI" MENTORI HÁLÓZAT

A VGYKE célul tűzte ki a látássérültek közösségi kapcsolatrendszerének erősítését, egy mentorhálózat létrehozását, munkatársak képzését és foglalkoztatását.

A program egy uniós pályázatnak köszönhetően – “A közösség lámpásai” TÁMOP-1.4.1-11/2-2012-0004 projekt keretében – 2013-ban indulhatott el.

Mentoraink tevékenységével a vak és gyengénlátó személyek integrált közösségeinek életre hívását és más sorstársi közösségekkel, civil szervezetekkel való kapcsolatépítését segítjük. A felmerült igényeknek és javaslatoknak a helyi hatóságok és segítő társszervek felé történő szakszerű tolmácsolásában is közreműködünk. Hálózatunk egyre bővülő tagsággal és kapcsolatokkal szolgálja a látássérültek minél sikeresebb életvitelét és lakókörnyezetükbe való beilleszkedését.

Budapesten 22 kerületben működnek „Lámpás Klub”-jaink, melyeket közösségi civilszervezőink koordinálnak. Van olyan kerület, ahol ketten is végzik ezt a feladatot.

Lámpásaink tevékenysége alapvetően a következő területekre terjed ki:

* online és személyes klubnapok szervezése
* szabadidős programok szervezése
* szemléletformálás.

Az alábbiakban röviden összefoglaljuk a mentorhálózat legfőbb tevékenységeit.

## Személyes és online klubnapok

Rendszeresen, általában havonta egyszer, kerületenként klubnapot tartanak „Lámpásaink” személyes, online vagy vegyes formában. A személyes találkozók helyszíne művelődési ház, művelődési központ, civil ház stb.

Az alábbi táblázat részletesen bemutatja a kapcsolódó tevékenység összegző adatait:

|  |  |  |
| --- | --- | --- |
| **Kerület** | **Klubhelyszín neve, címe** | **Klubalkalmak száma** |
| **személyes** | **online** |
| I. ker. | <https://www.facebook.com/profile.php?id=61556165250075> | -  | 7 |
| II. ker. | <https://www.facebook.com/KozossegLampasaiMasodikKerulet/> | -  | 12 |
| III. ker. | Békásmegyeri Közösségi Ház1039 Csobánka tér 5. | 11 | -  |
| <https://www.facebook.com/lampasklub3?locale=hu_HU> | -  | 3 |
| IV. ker. | Újpesti Kulturális Központ1042 István út 17-19. | 12 | -  |
| <https://www.facebook.com/kozosseglampasai04?locale=hu_HU> | -  | 3 |
| V. ker. | <https://www.facebook.com/profile.php?id=61556396240804&locale=hu_HU> | -  | 3 |
| VII. ker. | KlauDió Civil Központ1077 Nagy Diófa utca 34. | 7 | -  |
| <https://www.facebook.com/kozosseglampasaierzsebetvaros?locale=hu_HU> | -  | 8 |
| VIII. ker. | Kesztyűgyár Közösségi Ház1084 Mátyás tér 15. | 3 | -  |
| <https://www.facebook.com/kozosseglampasaijozsefvaros?locale=hu_HU> | -  | 7 |
| IX. ker. | Ferencvárosi Művelődési Központ1096 Haller utca 27. | 12 | -  |
| <https://www.facebook.com/lampas.ferencvaros?locale=hu_HU> | -  | 8 |
| X. ker. | Kőrösi Csoma Sándor Kőbányai Kulturális Központ1105 Szent László tér 7-14. | 12 | -  |
| <https://www.facebook.com/profile.php?id=100071025903173&locale=hu_HU> | -  | 3 |
| XI. ker. | Gazdagréti Közösségi Ház 1118 Törökugrató utca 9. | 9 | -  |
| <https://www.facebook.com/KozossegLampasaiUjbuda> | -  | 4 |
| XII. ker. | <https://www.facebook.com/KozossegLampasaiHegyvidek> | -  | 9 |
| XIII. ker. | Prevenciós Központ1131 Tüzér utca 56-58. | 7 | -  |
| <https://www.facebook.com/lampas.bp13> | -  | 3 |
| XIV. ker. | Zuglói Civil Ház1146 Csertő park 12. | 10 | -  |
| XVI. ker. | Napraforgó Gyermek és Családsegítő Központ1163 Cziráki u. 22. | 11 | -  |
| <https://www.facebook.com/lampas16bp/> | -  | 5 |
| XVII. ker. | Új Rákoshegyi Közösségi Ház1174 Kép u. 7-9. | 12 | -  |
| <https://www.facebook.com/lampas17> | -  | 9 |
| XVIII. ker. | Kondor Béla Közösségi Ház1181 Kondor Béla sétány 8. | 10 | -  |
| <https://www.facebook.com/profile.php?id=100064879923026> | -  | 2 |
| XIX. ker. | Kispesti Kaszinó1191 Fő utca 42. | 3 | -  |
| <https://www.facebook.com/KozossegLampasaiKispest> | -  | 9 |
| XX. ker. | Csili Művelődési Központ B. ép.1201 Nagy Győry István u. 4-6. | 11 | -  |
| <https://www.facebook.com/profile.php?id=100086231424324> | -  | 7 |
| XXI. ker. | <https://www.facebook.com/kozosseglampasaicsepel?locale=hu_HU> | -  | 6 |
| XXIII. ker. | <https://www.facebook.com/profile.php?id=100086490647357> | -  | 8 |
| **Összesen** | **130** | **116** |

## Szabadidős programok

A klubok tevékenységének egyik legkedveltebb eseményei a rendkívül szerteágazó szabadidős külsős programok. Ezek keretében múzeumokat, színházakat, állatkerteket, különböző nevezetességeket látogatnak meg a klubtagok. Minden esetben a programok szervezésekor figyelembe vesszük a látássérültek speciális igényeit, így akadálymentes előadásokat és múzeumlátogatásokat szervezünk.

Összefoglaló táblázat a szabadidős programokról:

|  |  |
| --- | --- |
| **Kerület** | **Programok száma** |
| II. ker. | 1 |
| III. ker. | 6 |
| IV. ker. | 15 |
| VII. ker. | 8 |
| VIII. ker. | 1 |
| IX. ker. | 19 |
| X. ker. | 1 |
| XI. ker. | 4 |
| XIII. ker. | 11 |
| XIV. ker. | 11 |
| XVI. ker. | 10 |
| XVII. ker. | 12 |
| XVIII. ker. | 15 |
| XIX. ker. | 2 |
| XX. ker. | 11 |
| **Összesen** | **127** |

Részletes adatok a programokról:

|  |  |  |
| --- | --- | --- |
| **Kerület** | **Program megnevezése** | **Program helyszíne** |
| II. ker.  | Fehérbot Napi Rendezvény VGYKE | Pasaréti Közösségi Ház Bp. II. |
| III. ker. | színháztörténeti előadás- Psota Irén nyomában | Békásmegyeri Közösségi Ház Bp. III. |
| séta | Pünkösdfürdői strand Bp. III. |
|  Óbuda Napja rendezvény | Békásmegyeri Közösségi Ház előtti park Bp. III. |
| séta épületlátogatással | MVGYOSZ székház Bp. XIV. |
| Canon Unseen World rendezvény | Magyar Kereskedelmi és Vendéglátóipari Múzeum Bp. III. |
| múzeumlátogatás tárlatvezetéssel | Aquincum Múzeum Bp. III. |
| IV. ker. | épületséta | Parlament Bp. V. |
| kiállítás - Csodálatos cirkuszvilág | Magyar Mezőgazdasági Múzeum Bp. XIV. |
| színház - Jajj, Nagyi! | Újpesti Kulturális Központ Bp. IV. |
| múzeumlátogatás  | Szelfimúzeum Bp. VII. |
| főzőverseny | Bánka Kristóf Sportközpont Bp. IV. |
| színház - Kit keres a Nő és kit keres a Férfi? | Újpesti Kulturális Központ Bp. IV. |
| kiállítás- Dívák és íikonok | Magyar Zene Háza Bp. XIV. |
| múzeumlátogatás  | Boszorkánymúzeum Zsámbok |
| múzeumlátogatás  | Vadászati Múzeum Hatvan |
| múzeumlátogatás  | Hopp Ferenc Ázsiai Művészeti Múzeum Bp. VI. |
| múzeumlátogatás  | Eszterházy kastély Tata |
| kiállítás - A tárgyak társasága | Károlyi Palota Bp. VIII. |
| színház - Pályán maradni | Újpesti Kulturális Központ Bp. IV. |
| színház - A Férfi ha elmúlt 40…. de fejben 30…. Se | Újpesti Kulturális Központ Bp. IV. |
| kiállítás - Munkácsy | Szépművészeti Múzeum Bp. XIV. |
| VII. ker. | Magyar Kultúra Napja - rendezvény | K11 Kulturális Központ Bp. VII. |
| múzeumlátogatás tárlatvezetéssel | Magyar Nemzeti Levéltár Bp. III. |
| múzeumlátogatás tárlatvezetéssel | Kőbányai Helytörténeti Gyújtemény Bp. X. |
| szinkronstúdió látogatás | Masterfilm Digital Stúdió Bp. XIII. |
| koncert - Duna Szimfonikus Zenekar | Kőbányai Helytörténeti Gyújtemény Bp. X. |
| koncert - Tutta Forza zenekat | Kőbányai Helytörténeti Gyújtemény Bp. X. |
| Duna Szimfonikus Zenekar Állati Jó Hangverseny | Kőrösi Csoma Sándor Kult. Központ. Bp. X.  |
| kulisszabejárás | Madách Színház Bp. VII. |
| VIII. ker. | múzeumlátogatás tárlatvezetéssel | Semmelweis Orvostörténeti Múzeum |
| IX. ker. | újévi koncert | Művészetek Palotája Bp. IX. |
| koncert - Kéttamás zenekar | KF&T Galéria Bp. XI. |
| színház - Machbeth (audionarrálva) | Pinceszínház Bp. IX: |
| színház - Kíntornász | Jókai Anna Szalon Bp. I. |
| felolvasóest - Urban erotika | K6 Galéria Bp. VI. |
| kiállítás - Magyar Menyasszony | Magyar Nemzeti Múzeum Bp. VIII. |
| színház - Buborékok | Magyar Nemzeti Színház Bp. IX. |
| előadás - Marmorstein Berta csodálatos élete | Jókai Anna Szalon Bp. I. |
| épülettörténeti séta | Vigadó Bp. V. |
| múzeumlátogatás | Bory Vár Székesfehérvár |
| előadás - Traviata | Magyar Állami Operaház Bp. VI. |
| hajózás a Dunán és városnézés | Győr |
| előadás - Álarcosbál | Magyar Állami Operaház Bp. VI. |
| múzeumlátogatás - vadnyugati kalandozások | Westernfalu Tordas |
| előadás - Faludy est | KF&T Galéria Bp. XI. |
| felolvasóest - Kurucz Ádám Konrád | KF&T Galéria Bp. XI. |
| előadás - Honfoglaláskori emlékek (Traub Péter régész) | MVGYOSZ székház Bp. XIV. |
| színház - Valahol Európában | Magyar Színház Bp. VII. |
| sörtúra | First Craft Beer Sörfőzde Bp. IV. |
| X. ker. | múzeumlátogatás vezetéssel | Dohány utcai Zsinagóga Bp. VII. |
| XI. ker. | épületlátogatás | Hadik Kávéház Bp. XI. |
| kiállítás - Szikszay Béla: Titkos világom | Karinthy Szalon Bp. XI. |
| szinkronstúdió látogatás | Balog Mix Szinkronstúdió Bp. XI. |
| kirándulás | Kopaszi Gát Bp. XI. |
| XIII. ker. | múzeumlátogatás vezetéssel | Madame Tussauds Panoptikuma Bp. V. |
| múzeumlátogatás vezetéssel | Rockmúzeum Bp. XIII. |
| múzeumlátogatás vezetéssel | Rendőrmúzeum Bp. VIII. |
| múzeumlátogatás vezetéssel | Aquincum Múzeum Bp. III. |
| múzeumlátogatás tárlatvezetéssel | Aquincumi Festőház és Látványtár Bp. III. |
| kiállítás - Jó kalmár a világ jótevője | Magyar Kereskedelmi és Vendéglátóipari Múzeum Bp. III. |
| séta  | Budatétényi Rózsakert |
| múzeumlátogatás tárlatvezetéssel | Visegrádi Fellegvár |
| kiállítás - Világváros | Kiscelli Múzeum Bp. III. |
| múzeumlátogatás tárlatvezetéssel | Kisföldalatti Vasút Múzeum Bp. V. |
| cirkuszi előadás - Csodashow | Fővárosi Nagycirkusz Bp. XIV. |
| XIV. ker. | múzeumlátogatás vezetéssel | Postamúzeum Bp. VI. |
| cirkuszfesztivál rendezvény | Fővárosi Nagycirkusz Bp. XIV. |
| múzeumlátogatás vezetéssel | Semmelweis Orvostörténeti Múzeum Bp. I. |
| szinkronstúdió látogatás | Masterfilm Digital Stúdió Bp. XIII. |
| séta | Újpesti Levendula Park Bp. IV. |
| kiállítás - tapintható fotók Canon | Goldberger Textilipari Gyűjtemény Bp. III., |
| séta | Japánkert Bp. XIV. |
| színház - Hármasban a legjobb | Stefánia Palota Bp. XIV. |
| kiállítás audinarrációval | Tropicarium Bp. XXII. |
| múzeumlátogatás vezetéssel | Arany Sas Patikamúzeum Bp. I. |
| kiállítás - Szentiványi Attila ikonfestő | Zuglói Civil Ház Bp. XIV. |
| XVI. ker. | kiállítás - A koreai stílus  | Magyar Néprajzi Múzeum Bp. XIV. |
| kiállítás - Szinergia fotóról festmény | Stefánia Palota Bp. XIV. |
| színház - Utánképzés ittas vezetőknek | Magyar Színház Bp. VII. |
| séta a Kertvárosi Időutazóval | Mátyásföld Bp. XVI. |
| fagylaltozás | Habcsók Fagylaltozó Bp. XVI. |
| kiállítás - Az idő arcai | Országos Széchenyi könyvtár |
| kiállítás - Magyar Menyasszony | Magyar Nemzeti Múzeum Bp. VIII. |
| séta a Kertvárosi Időutazóval | Caprera pataktól a Csobaj bányáig Bp. XVI. |
| ebéd az étterem történetének bemutatásával | Kis Tirol Étterem Bp. XVI. |
| kiállítás - A kínai konyha | Magyar Néprajzi Múzeum Bp. XIV. |
| XVII. ker. | interaktív tárlatvezetés | Rendőrmúzeum Bp. VIII. |
| múzeumlátogatás tárlatvezetéssel | Kresz Géza mentőmúzeum Bp. V. |
| múzeumlátogatás tárlatvezetéssel | Magyar Pénzmúzeum és Látogatóközpont Bp. XII. |
| épület látogatás | Gózon Gyula nyaralója Rákosligeten Bp.XVII. |
| majális | Népkert Rákosligaten Bp. XVII. |
| épületlátogatás | Kisfogház Bp. X. |
| állandó kiállítás  | Magyar Zene Háza Bp. XIV. |
| fotókiállítás | Óbudai Múzeum Bp. III. |
| Rákoshegyi napok rendezvény | Új Rákoshegyi Közösségi Ház Bp. XVII. |
| Fehér Bot Napi rendezvény | Vigyázó Sándor Művelődési Központ Bp. XVII. |
| múzeumlátogatás vezetéssel | Madame Tussauds Panoptikuma Bp. V. |
| koncert - RÁZENE 50. jubileumi előadás | Vigyázó Sándor Művelődési Központ Bp. XVII. |
| XVIII. ker. | színház - Ványabá (audionarrációval) | Thália Színház Télikert, Bp VI. |
| múzeumlátogatás vezetéssel | Kodály Zoltán Emlékmúzeum Bp. VI. |
| színház - Szinésznők (audionarrációval) | Pinceszínház Bp. IX: |
| múzeumpedagógiai foglalkozás - tapintható tárgyakkal  | Szépművészeti Múzeum Bp. XIV. |
| múzeumpedagógiai foglalkozás -az ókori Egyiptom illataival  | Szépművészeti Múzeum Bp. XIV. |
| színház - Boeing boeing (audionarrációval) | Thália Színház Bp VI. |
| színház - Még egy kört mindenkinek (audionarrációval) | Városmajori Szabadtéri Színpad Bp. XII |
| fürdő-strand | Pesterzsébeti Jódos-Sós Gyógy- és Strandfürdő Bp. XX. |
| bográcsozás | Barcsay utca 76. Bp. XVIII. |
| séta | Pesterzsébeti Duna sétány Bp. XX. |
| Fehér Bot Napi rendezvény | Kondor Béla Közösségi Ház Bp. XVIII. |
| séta a BRFK-val | Duna part  |
| előadás - Gallusz Niki musical-est | Kondor Béla Közösségi Ház Bp. XVIII. |
| teaház látogatás fogyasztással | Vörös Oroszlán Teaház Bp. VI. |
| koncert - Diótörő balett zene | Zeneakadémia Bp. VI. |
| XIX. ker. | koncert - Kéttamás zenekar Csendes dalok | Oázis Gyógynövény Galéria Bp. XI. |
| Erzsébetvárosi Egészségvédő Egyesület 30. jubileumi ünnepség | K11 Kulturális Központ Bp. VII. |
| XX. ker. | mozilátogatás - Semmelweis | Westend City Center Bp. VI. |
| múzeumlátogatás tárlatvezetéssel | Pesterzsébeti Múzeum Bp. XX. |
| múzeumlátogatás tárlatvezetéssel | Természettudományi Múzeum Bp. VIII. |
| múzeumlátogatás tárlatvezetéssel | Gödöllői Királyi Kastély |
| séta | Fővárosi Állat- és Novénykert Bp. XIV. |
| múzeumlátogatás tárlatvezetéssel | Holokauszt Emlékközpont Bp. IX. |
| étterem látogatás fogyasztással | Pizza Mágus Bp. XX. |
| állandó kiállítás  | Magyar Zene Háza Bp. XIV. |
| állandó kiállítás - Az ókori Egyiptom | Szépművészeti Múzeum Bp. XIV. |
| múzeumlátogatás - Hubay Ház | Szentendre |
| színház- Csárdáskirálynő | Budapesti Operettszínház Bp. VI. |

## Szemléletformálás

Lámpásaink kiemelt figyelmet fordítanak a kerületi iskolások és óvódások szemléletformálására, rendszeresen látogatnak iskolákat és óvodákat szemléletformáló programokkal, amelyeket ingyen biztosítanak a kicsik számára.

Ezeken az alkalmakon az óvodai, általános iskolai és gimnáziumi gyerekeknek – korosztálynak megfelelően – mutatták be a fehér botos, illetve a vakvezető kutyával való közlekedést. A résztvevők kipróbálhatták szemtakaró segítségével a fehér bot használatát, megismerhették, hogy miként tudnak jól segíteni a látássérülteknek. Kollégáink ösztönözték a gyermekeket arra, hogy merjenek odamenni, merjenek segítséget nyújtani látássérült embertársaiknak. Ezeken a szemléletformáló eseményeken bemutatásra kerültek különböző érzékszerveken alapuló játékok, beszélő eszközök (mérleg, telefon, lázmérő, vízszintjelző, vérnyomásmérő) és szimulációs szemüveg, amelynek kipróbálására is nyílt lehetőség. Az utóbbival kvíz kitöltését próbálhatták ki a gyerekek. A rendezvény keretében feltehették az őket érdeklő kérdéseket a témában, s végül kötetlen, jó hangulatú beszélgetéssel zárultak a programok.

Szemléletformálást felnőttek számára is végeztünk. Ennek keretében civil napokon, esélyegyenlőségi fórumon, céges rendezvényeken és egyéb események során mutattuk be a fentebb említett eszközöket és feladatokon keresztül ismertettük meg az érdeklődőket a látássérültek mindennapi kihívásaival.

Összefoglaló táblázat a szemléletformálás tevékenységről:

|  |  |  |
| --- | --- | --- |
| **Program neve vagyoktatási intézmény neve (zárójelben okt.int. címe)** | **Alkalmak vagycsoportok száma** | **Résztvevők száma** |
| Open Mind Akadálymentesítési Nap - MNM Semmelweis Orvostörténeti Múzeum | 1 | 13 |
| Amotive Kft Bp. II. | 1 | 15 |
| Budakeszi úti Óvoda Bp. II. | 4 | 50 |
| Újlaki Magyar-Olasz Két Tanítási Nyelvű Ált. Isk. Bp. II. | 3 | 80 |
| Pasaréti Nyugdíjas Klub - Pasaréti Közösségi Ház Bp. II. | 1 | 50 |
| Csík Ferenc Ált. Isk. és Gimn. Bp. II. | 4 | 105 |
| Móricz Zsigmond Gimnázium Bp. II | 2 | 70 |
| Baár-Madas Ref. Gimn. és Ált. Isk. Bp. II. | 28 | 514 |
| Waldorf Ált. Isk és Gimn. Bp. II. | 2 | 56 |
| Budenz József Ált. Isk. Gimn. Bp. II. | 15 | 225 |
| Óbudai Mesevilág Óvoda Bp. III. | 3 | 46 |
| Bárczi Géza Ált. Isk. Bp. III. | 13 | 252 |
| Alternatív Közgazdasági Gimnázium Bp. III. | 4 | 126 |
| Békásmegyeri Veress Péter Gimn. Bp. III. | 3 | 94 |
| Óbudai Waldorf Gimn. Bp. III. | 1 | 27 |
| Baráthegyi Vakvezetőkutya Iskola Miskolc | 1 | 50 |
| Karinthy Frigyes Óvoda Bp. IV. | 16 | 512 |
| Újpesti SZI Családsegítő  | 3 | 36 |
| Újpesti kulturális Központ - Természet csodái kiállítás | 3 | 50 |
| Újpesti Egyesített Óvodák Ambrus Óvoda | 4 | 66 |
| Szivárvány Óvoda Érd | 5 | 130 |
| Őszi Fény Gond. Közp. - Őszkacsintó Idősek Klubja Bp. IV. | 1 | 20 |
| Újpesti Károlyi István Általános Iskola és Gimnázium | 1 | 20 |
| Lázár Ervin Ált. Isk. - Állatok Világnapja Bp. IV. | 23 | 472 |
| Hild József Ált. Isk. Bp. V. | 3 | 59 |
| Derkovits Gyula Ált. Isk. VI. | 3 | 65 |
| Erzsébetvárosi Magonc Óvoda | 4 | 36 |
| BGSzC II. Rákóczi Ferenc Technikum Bp. VII. | 16 | 540 |
| Alacskai Úti Idősek Otthona Bp. XVIII. | 1 | 54 |
| Kesztyűgyár Közösségi Ház Bp. VIII. | 16 | 320 |
| II. Rákóczi Ferenc Ált. Isk. Szécsény | 9 | 180 |
| Közgazdasági Politechnikum Alternatív Gimn. Bp. IX. | 2 | 40 |
| Tudorka tábor Győr | 1 | 40 |
| Bakáts Feszt - rendezvény Bp. IX. | 2 | 200 |
| Kutyajó piknik - Civilis Egyesület rendezvénye | 1 | 128 |
| Mesevilág Óvoda Bp. X. | 3 | 55 |
| Lágymányosi Bárdos Lajos Ált.Isk. Bp. XI. | 18 | 406 |
| Újbudai József Attila Gimnázium Bp. XI. | 7 | 242 |
| Farkasréti Ált. Isk. Bp. XI. | 11 | 240 |
| Budapesti Német Ált. Isk. Bp. XII. | 8 | 142 |
| BMSzC Verebély László Technikum Bp. XIII. | 3 | 66 |
| BKSzC Kreatív Technikum Bp. XIII. | 4 | 117 |
| Zuglói Arany Íjános Ált. Isk. | 14 | 340 |
| Kaffka Margit Ált. Isk. Bp. XIV. | 15 | 375 |
| Tengerszem Óvoda Bp. XIV. | 4 | 80 |
| Csanádi Árpád Sportiskola Bp. XIV. | 1 | 45 |
| Cseperedő Óvoda Bp. XIV. | 6 | 130 |
| KMASzC Varga Márton kertészeti és Földmérési Technikum Bp. XIV. | 1 | 36 |
| Dr. Mező Ferenc Ált. Isk. Bp. XIV. | 1 | 36 |
| Rózsavár Óvoda Bp. XIV. | 4 | 78 |
| Széchenyi István Ált. Isk. Dömsöd | 9 | 190 |
| Mesevilág Magánóvoda Bp. XVI. | 1 | 20 |
| Czimra Gyula Ált. Isk. Bp. XVII. | 2 | 40 |
| Kőrösi Csoma Sándor Ált. Isk. és Gimn. Bp. XVII. | 2 | 42 |
| Holdsugár Gondozási Központ Bp. XVII. | 1 | 35 |
| Kossuth Lajos Ált. Isk. Bp. XVII. | 2 | 69 |
| Újlak Utcai Ált. Isk. Bp. XVII. | 2 | 35 |
| Rákoshegyi napok rendezvény | 1 | 40 |
| Bókay Árpád Ált. Isk. Bp XVIII. | 6 | 153 |
| Lőrinci Nagykönyvtár - Fogyatékkal élők világnapja Bp. XVIII. | 3 | 77 |
| Kispesti Egyesített Óvodák Mesevár Tagóvoda Bp. XIX. | 5 | 85 |
| XX. Kerületi Önkormányzat | 1 | 50 |
| Pesterzsébeti Önkormányzat - Parasport Nap rendezvény | 1 | 100 |
| Ady Endre Ált. Isk. Bp. XX. | 13 | 261 |
| Kerekerdő Óvoda Bp. XX. | 4 | 90 |
| Lurkóház Óvoda Bp. XX. | 16 | 192 |
| Pesterzsébeti Baross Német Nemzetiségi Óvoda | 5 | 95 |
| Árpád Fejedelem Ált. Isk. Bp. XX. | 2 | 35 |
| Kékcinke Óvoda Bp. XX. | 6 | 109 |
| Eötvös József Ált. Isk. Bp. XXI | 5 | 60 |
| **Összesen:** | **387** | **8907** |

Budapest, 2025. április 23.

Fodor Ágnes

elnök